Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7369. Il-EUR-Lex hu l-aċċess fuq l-Internet għal-liġi Ewropea. Il-Qorti Ewropea tal-Awdituri b'dan tinfurmak li r-Rapport Speċjali Nru 19/2014 "L-Assistenza ta' Qabel l-Adeżjoni tal-UE lis-Serbja" għadu kif ġie ppubblikat. Ir-rapport jista' jiġi kkonsultat jew imniżżel mill-websajt tal-Qorti Ewropea tal-Awdituri: http://eca.europa.eu Verżjoni stampata tar-rapport tista' tinkiseb mingħajr ħlas fuq talba lill-Qorti tal-Awdituri: jew billi timla formola ta' ordni elettronika fuq l-EU-Bookshop. Il-Ministeru għall-Iżvilupp Ekonomiku jgħarraf li waslitlu applikazzjoni mingħand AleAnna Resources LLC għal awtorizzazzjoni għall-prospettar tal-idrokarburi, bir-referenza "LA STEFANINA", għal żona li tinsab fir-reġjun tal-Emilja Romanja, b'mod partikolari fil-provinċji ta' Ferrara u Ravenna, demarkata mill-arki meridjani u paralleli, li l-ponot tagħhom huma ddefiniti mill-koordinati ġeografiċi li ġejjin: Il-koordinazzjonijiet indikati hawn fuq huma ddeterminati skont il-kartografija nazzjonali tal-Istituto Geografico Militare (IGM) — Folji tal-mappa tal-Italja fuq l-iskala ta' 1:100 000 — il-Folju n. 89. F'konformità mad-Direttiva msemmija hawn fuq; għall-Artikolu 4 tad-Digriet Leġiżlattiv Nru 625 tal-25 ta' Novembru 1996; id-Digriet Ministerjali tal-4 ta' Marzu 2011 u d-Digriet Direttorjali tat-22 ta' Marzu 2011, il-Ministeru għall-Iżvilupp Ekonomiku ppubblika avviż li jippermetti lill-awtoritajiet interessati li jressqu applikazzjonijiet għall-permessi għall-prospettar tal-idrokarburi f'kompetizzjoni kummerċjali fl-istess żona demarkata mill-punti u l-koordinati msemmija hawn fuq. L-awtorità responsabbli mill-ħruġ tal-liċenzja għal tali prospettar hija l-Ministeru għall-Iżvilupp Ekonomiku — id-Direttorat Ġerenali għar-Riżorsi Minerali u tal-Enerġija — id-Diviżjoni VI. Ir-regoli għall-ħruġ ta' awtorizzazzjoni minerarja huma specifikati aħjar f'dawn il-liġijiet: il-Liġi tal-21, ta' Lulju 1967, nru 613; il-Liġi tad-9 ta' Jannar 1991, nru 9; id-Digriet Leġiżlattiv tal-25 ta' Novembru 1996, Nru 625; id-Digriet Ministerjali tal-4 ta' Marzu 2011 u d-Digriet Direttorjali tat-22 ta' Marzu 2011. L-applikazzjonijiet li jaslu meta jiskadi dan il-perjodu ma jitqisux. L-applikazzjonijiet għandhom jintbagħtu f'dan l-indirizz: Għall-finijiet tal-Punt 2 tal-Anness A tad-Digriet Nru 22 tal-President tal-Kunsill tal-Ministri tat-22 ta' Diċembru 2010, il-proċedura unika għall-ħruġ ta' awtorizzazzjoni ta' prospettar ma għandhiex ittul aktar minn 180 jum. Permezz tad-Deċiżjoni Nru 444/14/COL tat-22 ta' Ottubru 2014, riprodotta fil-lingwa awtentika fil-paġni ta' wara dan is-sommarju, l-Awtorità ta' Sorveljanza tal-EFTA bdiet proċedimenti skont l-Artikolu 1(2) fil-Parti I tal-Protokoll 3 tal-Ftehim bejn l-Istati tal-EFTA dwar it-Twaqqif ta' Awtorità ta' Sorveljanza u ta' Qorti tal-Ġustizzja. L-awtoritajiet Norveġiżi ġew mgħarrfa b'dan permezz ta' kopja tad-Deċiżjoni. Permezz ta' din in-notifika l-Awtorità ta' Sorveljanza tal-EFTA tistieden lill-Istati tal-EFTA, lill-Istati Membri tal-UE u lill-partijiet interessati biex iressqu l-kummenti tagħhom dwar il-miżura kkonċernata fi żmien xahar mid-data tal-pubblikazzjoni lil: Il-kummenti se jkunu kkomunikati lill-awtoritajiet Norveġiżi. L-identità tal-parti interessata li tissottometti l-kummenti tista' tinżamm mistura wara li ssir talba bil-miktub li tiddikjara r-raġunijiet għat-talba. Wara diversi ilmenti u informazzjoni tas-suq, l-Awtorità ta' Sorveljanza tal-EFTA (l-Awtorità) investigat għajnuna mill-istat li allegatament saret favur Sandefjord Fotball AS, klabb tal-futbol professjonali. Sussegwentement, l-Awtorità bagħtet żewġ talbiet għall-informazzjoni li l-awtoritajiet Norveġiżi wieġbu. Permezz ta' ftehim datat it-28 ta' Novembru 2006, il-muniċipalità ta' Sandefjord ittrasferixxiet żewġ biċċiet art fiż-żona Pindsle mingħajr ħlas lil sussidjarji ta' Sandefjord Fotball AS. L-art inkwistjoni (allokata għal użu agrikolu) qabel kienet inxtrat mill-muniċipalità għal NOK 3,7 miljun u mbagħad ġiet riallokata għal stadju u użu għan-negozju. Skont il-ftehim, Sandefjord Fotball AS kien obbligat li jibni stadju tal-futbol (bl-ispiża stmata li tkun NOK 110 miljun) fuq parti mill-art, u seta' jbigħ il-parti li jifdal sabiex tgħin biex tiffinanzja l-kostruzzjoni. Ftit taż-żmien wara, Sandefjord Fotball AS biegħ is-sussidjarja tiegħu li kellha pussess ta' din it-tieni biċċa art lil Pindsle Property AS għal NOK 40 miljun. Ma saret l-ebda valwazzjoni tal-kumpanija qabel ma sar il-bejgħ. Il-ftehim kien jikkontjeni wkoll għadd ta' obbligi oħrajn. B'mod partikolari, Sandefjord Fotball AS qabel li jagħmel xogħlijiet tat-triq fuq is-sit tal-istadju (bi spiża ta' madwar NOK 6,5 miljun) u biex ikopri l-ispejjeż relatati mal-waqfien mill-użu tal-istadju l-qadim, inkluż tiswijiet (madwar NOK 2,6 miljun b'kollox). L-istadju l-ġdid tlesta f'Lulju tal-2007 bi spiża totali tal-kostruzzjoni tammonta għal NOK 100 miljun. Barra mill-grawnd tal-futbol u l-istands, għandu fih għadd ta' faċilitiajiet oħra, inkluż pista tal-atletika, ċentru tal-fitness u kmamar għal-laqgħat. Dawn jinkrew b'xejn lil organizzazzjonijiet (l-iktar tal-isport amatorjali) oħrajn. Fid-9 ta' Ġunju 2009, Sandefjord Fotball AS biegħ il-kumpanija li tagħha kien l-istadju u l-proprjetajiet tan-negozju ta' maġenbu lil Pindsle Property AS għal NOK 15-il miljun. Il-prezz kien ibbażat fuq rapport espert, li kien rekwiżit peress li bosta individwi kellhom pożizzjonijiet fuq il-bord u ishma f'kemm fil-klabb kif ukoll f'Pindsle Property AS. Wara l-bejgħ, Sandefjord Fotball AS qiegħed iħallas kirja annwali ta' NOK 3 miljun flimkien ma' 30 % tal-valur tal-bejgħ tal-biljetti għall-użu tal-istadju. Skont l-awtoritajiet Norveġiżi, il-livell tal-kirja jikkorrespondi għal dak li klabbs tal-futbol oħrajn fin-Norveġja jħallsu għall-użu tal-istadji. Skont l-awtoritajiet Norveġiżi, il-ftehim tat-28 ta' Novembru 2006 li permezz tiegħu ġiet trasferita l-art obbliga lil Sandefjord Fotball AS jibni l-istadju għal spiża stmata li ser tisboq bil-bosta l-valur tal-art. B'hekk, it-trasferiment tal-art ma setax jirriżulta fl-għotja ta' vantaġġ ekonomiku lil Sandefjord Fotball AS. Rigward il-valur taż-żewġ biċċiet art inkwistjoni, l-awtoritajiet Norveġiżi jargumentaw li l-art li fuqu jinsab l-istadju m'għandu l-ebda valur fis-suq għax l-allokazzjoni għall-użu tiegħu tinkludi l-użu bħala stadju tal-futbol. Dan ifisser li kwalunkwe żvilupp ta' din l-art għandu jinkludi l-kostruzzjoni ta' stadju tal-futbol, li jimplika spejjeż tal-kostruzzjoni importanti. Għalhekk, l-ebda xerrej ħlief għall-klabb tal-futbol ma jkun interessat fl-art. Rigward il-valur tal-plot l-ieħor, l-awtoritajiet Norveġiżi jargumentaw li l-prezz ta' NOK 40 miljun imħallsa minn Pindsle Property AS ma jirriflettix il-prezz tas-suq, iżda kien minflok ibbażat fuq il-bżonnijiet finanzjarji ta' Sandefjord Fotball AS. Is-sidien ta' Pindsle Property AS huma sapporters tal-klabb tal-futbol u xtaqu li jikkontribwixxu għall-bini tal-istadju. L-awtoritajiet Norveġiżi pprovdew valwazzjoni esperta minn terza persuna li tindika prezz tas-suq ta' madwar NOK 15-il miljun. Finalment, l-awtoritajiet Norveġiżi jargumentaw li obbligi oħra inklużi fil-ftehim tat-28 ta' Novembru 2006 relatati max-xogħol fuq it-toroq u l-waqfien mill-użu tal-istadju l-qadim, inkluż it-tiswijiet, għandu jitnaqqas mill-valur tal-art. Peress li l-muniċipalità ta' Sandefjord akkwistat art li kienet sussegwentement mogħtija b'xejn lil Sandefjord Fotball AS, skont it-tifsira tal-Artikoli 61 tal-Ftehim ŻEE kienu involuti riżorsi tal-istat. Sandefjord Fotball AS huwa klabb tal-futbol professjonali li jieħu sehem f'attivitajiet ekonomiċi fuq bosta swieq, inkluż is-suq ta' trasferimenti għall-plejers, kif ukoll is-swieq tal-bejgħ ta' biljetti, id-drittijiet televiżivi, memorabilja tal-klabb u sponsorjar. B'hekk, jikkwalifika bħala impriża. Peress li hu kien il-benefiċjarju waħdieni, il-miżura hija selettiva. Il-muniċipalità ta' Sandefjord ma segwietx il-proċeduri stipulati fil-linji gwida tal-Awtorità dwar elementi ta' għajnuna mill-istat fil-bejgħ ta' art u bini mill-awtoritajiet pubbliċi. B'riżultat ta' dan, l-Awtorità ma tistax teskludi l-preżenza ta' għajnuna mill-istat ibbażat fuq il-proċedura li segwiet il-muniċipalità. Rigward it-trasferiment tal-art li fuqha nbena l-istadju, l-Awtorità mhijiex konvinta li l-obbligu li jinbena stadju tal-futbol jista' jiġi kkunsidrat li jniżżel il-prezz tas-suq għal żero. Barra minn hekk, l-awtoritajiet Norveġiżi ma ġġustifikawx il-bejgħ għal prezz li kien inqas mill-ispiża tal-akkwiżizzjoni għall-muniċipalità. Rigward l-ispejjeż addizzjonali li ġarrab Sandefjord Fotball AS skont il-ftehim li l-awtoritajiet Norveġiżi jgħidu li titnaqqas mill-prezz tas-suq, l-Awtorità għadha mhijiex konvinta li dawn jirreflettu l-ispejjeż li kieku l-muniċipalità kien ikollha ġġarrab hi nfisha. Finalment, l-Awtorità tikkunsidra li l-miżura inkwistjoni għandha mnejn toħloq distorsjoni fil-kompetizzjoni u taffettwa l-kummerċ bejn il-Partijiet Kontraenti għall-Ftehim ŻEE peress li Sandefjord Fotball AS huwa involut f'attivitajiet ekonomiċi fi swieq li jkopru bosta pajjiżi fiż-ŻEE. B'mod partikolari, il-klabb huwa attiv fuq is-suq tat-trasferiment internazzjonali, u regolarment jirrekluta plejers, b'mod notevoli minn pajjiżi oħra fiż-ŻEE. L-awtorità għalhekk tasal għall-konklużjoni preliminarja li t-trasferiment tal-art inkwistjoni rriżulta fl-għoti ta' għajnuna mill-istat favur Sandefjord Fotball AS. Skont l-Artikolu 61(3)(c) tal-Ftehim ŻEE, l-għajnuna tal-istat biex jiġi promoss l-isport, inkluż l-għajnuna għall-infrastruttura sportiva, jista' jitqies kompatibbli mal-funzjonament tal-Ftehim ŻEE, fejn tali għajnuna ma tolqotx il-kundizzjonijiet tal-kummerċ u tal-kompetizzjoni fiż-ŻEE sal-punt li jkun kuntrarju għall-interess komuni. Madankollu, l-awtoritajiet Norveġiżi sa issa għadhom ma ressqux argumenti rigward il-kompatibilità. Konsegwentement, l-Awtorità bħalissa għanda dubji jekk it-trasferiment ta' art lil Sandefjord Fotball AS jistax jitqies kompatibbli skont l-Artikolu 61(3)(c) tal-Ftehim ŻEE. Skont l-Artikolu 14 tal-Protokoll 3, kull għajnuna mhux skont il-liġi tista' tkun soġġetta għal irkupru mingħand il-benefiċjarju. Permezz ta' ittra tal-4 ta' Settembru 2014, li waslet fir-Reġistru tal-Qorti fl-4 ta' Settembru 2014, saret talba lill-Qorti tal-EFTA minn Héraðsdómur Reykjavíkur (il-Qorti Distrettwali ta' Reykjavík, l-Islanda) għal Opinjoni Konsultattiva fil-kawża ta' Wow air ehf. vs Samkeppniseftirlitið (l-Awtorità tal-Kompetizzjoni Islandiża), Isavia ohf. u Icelandair ehf., dwar il-mistoqsijiet li ġejjin: Ir-Regolament tal-Kunsill (KEE) Nru 95/93, tat-18 ta' Jannar 1993, dwar ir-regoli komuni għall-allokazzjoni ta' slotts f'ajruporti tal-Komunità, jobbliga lill-Istati Membri sabiex jiżguraw li koordinatur maħtur skont id-dispożizzjonijiet tar-Regolament jiġi mogħti, fir-rigward tal-eżekuzzjoni tal-kompiti tiegħu, setgħa amministrattiva indipendenti skont il-leġislazzjoni domestika bħala parti mill-eżekuttiv tal-Istat Membru, jew l-Istat Membru għandu d-diskrezzjoni li jiddeċiedi l-istatus tal-koordinatur skont il-leġiżlazzjoni domestika? Għandu jiġi preżunt, fl-istruzzjonijiet dwar it-trattament tal-ilmenti dwar l-allokazzjoni ta' slotts fl-Artikoli 8(7) u 8(8) tar-Regolament (KEE) Nru 95/93, li l-ilmenti kollha, inklużi l-ilmenti bbażati fuq il-kunsiderazzjonijiet tal-kompetizzjoni, ser jiġu soġġetti għall-proċedura preskritta fihom, jew il-premessa 15 tal-preambolu għar-Regolament għandha tinftiehem fis-sens li r-Regolament għandu jiġi applikat mingħajr preġudizzju għar-regoli tal-kompetizzjoni tat-Trattat, b'mod partikolari l-Artikoli 85 u 86, b'tali mod li l-ilmenti bbażati fuq il-kunsiderazzjonijiet tal-kompetizzjoni jkunu esklussivament soġġetti għall-ġurisdizzjoni tal-awtoritajiet tal-kompetizzjoni fl-Istat Membru rilevanti u għandhom għalhekk jiġu sottomessi direttament lilhom? Jekk l-awtorità tal-kompetizzjoni ta' Stat Membru toħroġ struzzjonijiet fuq il-bażi ta' leġiżlazzjoni domestika dwar il-kompetizzjoni, u b'referenza għar-Regolament (KEE) Nru 95/93, bl-intenzjoni li titħeġġeġ il-kompetizzjoni, għandu jiġi preżunt fir-Regolament li dawn l-istruzzjonijiet se jinħarġu għall-korp ta' amministrazzjoni ta' ajruport/awtorità kompetenti jew dawn l-istruzzjonijiet għandhom jinħarġu għall-koordinatur? Fl-10 ta' Novembru 2014 Schenker North AB, Schenker Privpak AB u Schenker Privpak AS (kollettivament DB Schenker), irrappreżentati minn Jon Midthjell, advokat, Advokatfirmaet Midthjell AS, Grev Wedels plass 5, N-0151 Oslo, in-Norveġja, ressqu azzjoni quddiem il-Qorti tal-EFTA kontra l-Awtorità ta' Sorveljanza tal-EFTA. Ir-rikorrenti jitolbu lill-Qorti tal-EFTA sabiex: Tannulla d-deċiżjoni tal-ASE tad-9 ta' Settembru 2014 fil-Kawża Nru 75697 (DB Schenker); Tordna lill-ASE u lil kull intervenjent biex iħallsu l-ispejjeż. Ir-rikorrenti, Schenker North AB u Schenker Privpak AB, it-tnejn stabbiliti fl-Isvezja, u Schenker Privpak AS, stabbiliti fin-Norveġja, huma parti mill-grupp DB Schenker. Il-grupp huwa impriża globali tad-dispaċċ tal-merkanzija u l-loġistika ta' Deutsche Bahn AG. Fis-17 ta' Lulju 2014, DB Schenker irċevew ittra permezz tal-posta elettronika mill-ASE li kienet tinfurmahom li l-ASE kienet reġgħet iddeċidiet li tirrifjuta l-aċċess ta' DB Schenker għad-dokumenti kontestati. DB Schenker kien mistieden jissottometti applikazzjoni konfermatorja jekk ried li l-ASE tikkunsidra mill-ġdid il-pożizzjoni tagħha. Fis-27 ta' Awwissu 2014, DB Schenker bagħat applikazzjoni konfermatorja lill-ASE. Fid-9 ta' Settembru 2014 l-ASE bagħtet ittra elettronika lil DB Schenker li kienet tinkludi kopja tad-deċiżjoni, li għal darba oħra ċaħħdet lil DB Schenker aċċess sħiħ jew parzjali skont l-Artikolu 4(4) u (6) RAD 2012 għall-istess dokumenti, jiġifieri d-dokumenti li għandhom x'jaqsmu mal-fajls tal-kawża li wasslu għad-Deċiżjoni tal-ASE Nru 321/10/COL (Norway Post - sistema ta' lealtà/skont), u l-verżjoni kompluta tad-Deċiżjoni tal-ASE Nru 321/10/COL. DB Schenker ifittex li jannulla din id-deċiżjoni skont l-Artikolu 36 KSA. Ir-rikorrenti jsostnu li l-Awtorità ta' Sorveljanza tal-EFTA: kisret l-eċċezzjoni tal-interessi kummerċjali fl-Artikolu 4(4) RAD [2012] u l-obbligu tas-segretezza professjonali fl-Artikolu 122 ŻEE, l-Artikolu 14(4) KSA u l-Artikolu 28(2) tal-Kapitolu II tal-Protokoll 4 KSA, u b'hekk żammet b'mod ħażin id-dokumenti kkontestati f'kontravvenzjoni tad-dritt ta' aċċess tal-pubbliku fl-Artikolu 2(1) RAD 2012; kisret l-eċċezzjoni tal-interess pubbliku prevalenti fl-Artikoli 4(4) u 4(6) RAD 2012, u b'hekk żammet b'mod ħażin id-dokumenti kkontestati f'kontravvenzjoni tad-dritt ta' aċċess tal-pubbliku fl-Artikolu 2(1) RAD 2012. Il-grupp xtaq minn naħa jadatta l-ispeċifikazzjonijiet sabiex jiċċara u jispeċifika ċerti punti fih (b'mod partikolari sabiex jikkunsidra l-ispeċifiċitajiet tal-operaturi ż-żgħar, tal-bidliet tal-modi ta' preżentazzjoni tal-prodotti lill-konsumaturi, tal-modi ta' kummerċjalizzazzjoni fuq is-swieq tradizzjonali tat-tjur imsemmna li jibqgħu jirriflettu l-kultura rurali u gastronimika tal-Lbiċ ta' Franza) bħala parti minn proċess ta' titjib u, min-naħa l-oħra, sabiex jikkunsidra l-bidliet tekniċi tas-settur li seħħew mir-reġistrazzjoni tal-IĠP fis-sena 2000. Saru dawn l-emendi li ġejjin: Żdiedet il-papra sħiħa (bil-fwied jew mingħajru) u tal-karkassa mnaddfa mill-ġewwieni. Tradizzjonalment mibjugħa fuq is-swieq tal-foie gras tal-Lbiċ (swieq li jispeċjalizzaw fil-bejgħ ta' papri jew wiżż imsemmna u ta' biċċiet imqattgħin minn dawn it-tjur), ġew miżjuda d-diversi preżentazzjonijiet tal-papra sħiħa. Dawn il-preżentazzjonijiet huma marbuta mal-annimal sħiħ maqtul, ma' diversi gradi ta' tneħħija tal-ġewwieni, li minnhom jinkisbu l-biċċiet imqattgħin jew il-ġewwieni li jidhru fl-ispeċifikazzjonijiet irreġistrati fl-2000 (prodotti nejjin jew prodotti pproċessati). Il-papru sħiħ (bil-fwied jew mingħajru) u l-karkassa mnaddfa mill-ġewwieni huma ppreżentati friski jew iffriżati istantanjament jew iffriżati bil-mod. Fost il-vixxri jew il-ġewwieni, il-fwied, il-qalb u l-qanżħa biss jistgħu jinbiegħu b'mod separat taħt l-IĠP. Il-grupp għażel li jżomm il-lista tal-biċċiet tal-laħam u tal-ġewwieni li tidher fl-ispeċifikazzjonijiet tal-IĠP rreġistrat f'konformità mal-istorja u l-fama tal-prodotti tradizzjonalment mibjugħa li ġejjin mill-papra msemmna fil-Lbiċ. Ma xtaqx jestendi l-IĠP għal biċċiet imqattgħin li mhumiex tradizzjonali. Żieda tal-preżentazzjoni fil-forma ta' qtugħ addizzjonali tal-prodotti kollha minbarra tal-papru sħiħ (bil-fwied jew mingħajru) u tal-karkassi mnaddfa. Din saret biex ikunu jistgħu jinbiegħu porzjonijiet lill-konsumatur aħħari. Barra minn hekk, fid-DU ntqal li l-preżentazzjoni tal-prodott tista' tkun fil-laned, semi-ppreżervat, iffriżati bil-mod jew iffriżati istantanjament. Dan huwa punt tal-ispeċifikazzjonijiet fis-seħħ. Żieda tal-preżentazzjoni tal-foie gras nej imħawwar. Din tipproponi prodott "lest biex jissajjar". Il-foie gras nej mibjugħ imħawwar ifisser il-prodott kif jiġi mħejji qabel ikompli jiġi pproċessat taħt l-IĠP. Il-ħwawar deskritti huma l-istess kemm għall-prodott nej imħawwar kif ukoll għall-prodott ipproċessat: "Melħ, melħ bin-nitrit, zokkor, ħwawar u pjanti aromatiċi, spirti, inbejjed tal-likuri, inbejjed, tartufi (Tuber melanosporum), aċidu askorbiku jew askorbat tas-sodju. Il-ħwawar huma limitati għal 4 % tal-piż tal-prodott imħejji, li massimu ta' 2 g minnhom ikunu sukrożju għal kull kg ta' prodott imħejji". Żieda tal-possibbiltà l-foie gras nej jiġi ppreżentat mingħajr vini. Definizzjoni tat-tirqim tas-sider tal-papru. It-test tal-ispeċifikazzjonijiet u tad-dokument uniku ġie ċċarat f'dak li jirrigwarda l-isdra mnixxfa u affumikati: fir-realtà kull sider jiġi mnixxef, u jista' jkun affumikat ukoll. It-tabelli ġew aġġornati skont l-emendi magħmula fil-kapitolu "Metodu ta' produzzjoni" u r-regolamenti fis-seħħ. Il-kontenut ta' ċerti dokumenti ġie spjegat. Il-kunċetti tal-lott huma spjegati. Skont l-iżviluppi nazzjonali u Komunitarji dwar l-ispeċifikazzjonijiet tal-IĠP, din il-parti sarulha diversi emendi fil-forma u fis-sustanza. Dawn huma l-bidliet li saru: Kien speċifikat ukoll li l-ġenituri użati għat-taħlit tar-razez għandhom jintgħażlu skont il-punti ta' referenza stabbiliti mis-Syndicat des Sélectionneurs Avicoles et Aquacoles Français [SYSAAF – Syndicat des Sélectionneurs Avicoles et Aquacoles Français (il-union ta' min irabbi t-tjur u tal-akkwakultura fi Franza)]. L-ispeċifikazzjonijiet ġew emendati sabiex jippermettu t-trasferiment tal-flieles tal-papri minn razzett għal ieħor (qabel jew wara 42 jum) fiż-żona ġeografika. Dan sar biex jitqiesu l-organizzazzjoni tas-settur u l-prattiki attwali tal-operaturi. Din il-prattika ta' trobbija titlob li minflok wieħed jibda minn flieles ta' jum, jibda minn annimali li għadhom żgħar. Id-differenza bejn id-densitajiet fil-bini u barra bejn annimali li jitħallew fl-istess bini tul it-trobbija tagħhom u l-annimali li jiġu spostati tneħħiet u minflokha ddaħħlet densità fil-bini skont l-età tal-annimali. Iddaħħal il-kunċett tal-użu mqassam ta' spazji miftuħa sabiex ikun hemm ġestjoni aqwa tal-kwalità ta' dawn l-ispazji miftuħa b'mod li jifforma inqas tajn u jonqsu l-effetti tiegħu fuq l-iżvilupp tal-annimal (annimali jzappu pereżempju). Dan it-tqassim huwa limitat mid-definizzjoni ta' erja istantanja disponibbli għal kull papru maqsuma minn-nofs. Dan it-tqassim jista' jkun assoċjat man-newba tal-ispazji miftuħa li għandha l-għan li tippermetti l-użu, għall-istess raġunijiet, ta' spazju miftuħ ieħor. Dawn l-emendi huma assoċjati mal-emenda fiż-żmien ta' mistrieħ tal-ispazji miftuħa bejn żewġ medded (12-il ġimgħa) u s-sostituzzjoni tiegħu b'perjodu totali ta' 168 jum mistrieħ fis-sena. Il-porzjon tal-ikel imqassam lill-annimali qabel 42 jum ġie stabbilit u l-perċentwal tal-prodotti derivati mill-qmugħ taċ-ċereali mit-43 jum ġie limitat. Il-klassijiet tal-ikel ġew definiti skont it-terminoloġija tal-leġiżlazzjoni Komunitarji fis-seħħ (ir-Regolament (UE) Nru 68/2013 tal-Kummissjoni tas-16 ta' Jannar 2013 dwar il-katalgu tal-materjali tal-għalf). Ġew introdotti diversi elementi: Piż minimu għall-annimali mitmugħa bilfors minbarra l-piż medju. It-tmigħ sfurzat kontinwu għall-produtturi bdiewa: jiġifieri t-tmigħ sfurzat tal-papri ta' etajiet differenti fl-istess waqt. Rekwiżiti tas-saħħa fil-livell tat-tmigħ sfurzat (tindif, diżinfettar, spazju ventilat taħt l-art). Il-perjodu ta' tmigħ sfurzat tnaqqas minn minimu ta' 12 għal 10 ijiem u minn minimu ta' 24 għal 20 ikla. Dan kien possibbli minħabba t-titjib xjentifiku u tekniku fit-tgħammir, fit-trobbija u fit-tmigħ sfurzat, mingħajr ma l-piż tal-fwied ikun kompromess. L-objettiv ta' kwalità b'mod partikolari f'termini ta' rata ta' tidwib huwa li wieħed ikollu fwied ta' madwar 550 g. Illum dan il-piż jintlaħaq u saħansitra jinqabeż fi żmien għaxart ijiem sa 12-il jum. Għaldaqstant ikun aħjar jekk jitqassar il-perjodu ta' tmigħ sfurzat biex l-operaturi jkollhom il-possibbiltà li jikkontrollaw id-daqs tal-fwied. Il-perjodu ta' tmigħ sfurzat biss ġie emendat, il-perjodu tat-trobbija ma nbidilx u l-piż minimu tal-fwied baqa' ta' 350 g. It-tip ta' qamħirrun użat għat-tmigħ sfurzat ġie speċifikat, tista' tintuża żerriegħa tal-qamħirrun u/jew qamħirrun mitħun (maxx). Iddaħħlet età minima ta' 91 jum sal-qatla għall-papru bagħal u 92 jum għall-papru ta' Barbarie. Din hija kjarifika li tikkorrispondi għat-total taż-żmien minimu ta' trobbija (81 jew 82 jum) u l-perjodu minimu ta' tmigħ sfurzat (10 ijiem). Il-fażi tat-tneħħija tal-ġewwieni ġiet kompluta biex ikun iċċarat li l-marrara titneħħa waqt it-tindif tal-ġewwieni, li dan iseħħ fis-sħana jew fil-kesħa u biex tkun definita t-tneħħija tal-vini. It-tkessiħ tal-fwied u tal-karkassi ġie spjegat ukoll. It-tul ta' ħin bejn it-tindif tal-ġewwieni u t-tqattigħ (24h) u bejn il-qatla u l-iffriżar bil-mod jew l-iffriżar istantanju (48h) tneħħa u minfloku ġew stabbiliti regoli tal-iġjene speċifiċi għal kull operatur. It-tħawwir tal-foie gras nej huwa speċifikat u limitat għal 4 % tal-piż tal-prodott ippreparat. Ġiet speċifikata l-preżentazzjoni tal-foie gras nej maħsub għall-ipproċessar. Dan jista' jkun sħiħ, mingħajr vini, imqatta' jew imħawwar. Ġew speċifikati tliet stati ta' konservazzjoni: imkessaħ, iffriżat bil-mod jew iffriżat istantanjament. Il-kundizzjonijiet ta' kif il-fwied jiġi ffriżat bil-mod jew iffriżat istantanjament ġew speċifikati. Bħal fil-każ tal-foie gras nej li jinbiegħ imħawwar, it-tħawwir tal-foie gras maħsub għall-ipproċessar huwa definit u limitat għal 4 % tal-piż tal-prodott ippreparat. It-tisjir tal-foie gras imgeżwer fil-musulina, li qabel kien jixxebbah mat-togħlija bil-mod, ġie spjegat aħjar biż-żieda tad-dispożizzjonijiet relatati mal-brodu użat, peress li dan huwa metodu tradizzjonali ta' sajran. Saru xi kjarifiki dwar il-prodotti "foie gras sħiħ" jew "foie gras": il-possibbiltà li jkun hemm biss lobu wieħed f'pakkett ta' piż nett ta' 250 g jew inqas, l-ingredjenti tal-ġelatina użata għall-kisi, ir-rata minima ta' tartufi biex wieħed ikun jista' jsemmi dan l-ingredjent fid-deskrizzjoni għall-bejgħ. Ġiet ipprovduta espressament il-possibbiltà li sa 10 % tat-taħlita tal-blokka ta' foie gras tista' tkun foie gras tal-IĠP diġà pproċessat u msajjar. Saru xi kjarifiki dwar il-kundizzjonijiet meħtieġa biex wieħed ikun jista' jindika fuq it-tikketta l-preżenza ta' biċċiet, l-ingredjenti tal-ġelatina użata għall-kisi, u r-rata minima ta' tartufi. Ġie pprojbit l-użu tat-tmelliħ fis-salmura tal-laħam ipproċessat: Għas-sider imnixxef u affumikat: ġew introdotti dettalji dwar it-tnixxif; mhuwiex permess l-użu ta' ħwawar; għall-affumikar, ġew ipprojbiti proċessi bħat-tlaħliħ, il-ħasil jew it-traxxix ta' duħħan likwidu; ġiet introdotta lista pożittiva ta' ingredjenti. Għal-laħam ippreżervat: huwa speċifikat li l-pakketti li ma jgħaddux minn stabbilizzazzjoni bis-sħana jissajru kompletament. l-istabbilizzazzjoni bis-sħana (sajran doppju) tapplika biss għall-pakketti li għalihom din hija teknikament possibbli; ġew iċċarati r-regoli dwar l-użu tad-denominazzjonijiet tal-bejgħ tal-laħam ippreżervat skont il-biċċiet li jkunu fil-pakkett. Fid-dawl tal-iżviluppi fil-leġiżlazzjoni nazzjonali, l-isem tal-awtoritajiet ta' ċertifikazzjoni ma għadux obbligatorju fuq it-tikketta tal-prodotti tal-IĠP, u għalhekk, il-grupp għażel li jneħħi dan l-obbligu mill-ispeċifikazzjonijiet. Id-dispożizzjonijiet dwar it-tikkettar ġew riveduti sabiex ikunu konformi mad-denominazzjoni rreġistrata. Ġie introdott l-użu ta' elementi kollettivi ta' tikkettar kif ukoll regoli dwar id-daqs tal-ittri għall-isem ġeografiku fid-denominazzjoni tal-bejgħ tal-prodott. L-elementi kollettivi tat-tikkettar ġew iddefiniti fi skeda li l-grupp ipprovda għall-operaturi kollha. Fid-dawl tal-iżviluppi leġiżlattivi u regolatorji nazzjonali, l-intestatura "Rekwiżiti nazzjonali" hija ppreżentata fil-forma ta' tabella bil-punti ewlenin li jridu jkunu kkontrollati u l-metodu ta' valutazzjoni tagħhom. Id-dettalji ta' kuntatt tal-grupp ġew aġġornati u ġew miżjuda dawk tal-awtoritajiet ta' ċertifikazzjoni. It-titolu tal-klassijiet tal-prodotti ġie aġġornat skont it-terminoloġija tar-regolamenti Komunitarji fis-seħħ. Din il-kitba ġiet ittrasferita fil-kapitolu "Deskrizzjoni tal-prodotti". Id-definizzjoni taż-żona ġeografika tal-IĠP ma nbidlitx. Iżda l-preżentazzjoni tagħha nbidlet: il-lista tal-cantons ġiet sostitwita mil-lista tal-muniċipalitajiet relatati. Ġie speċifikat li kull operazzjoni mit-trobbija sal-ippakkjar għandha sseħħ fiż-żona ġeografika definita. Għaldaqstant l-obbligu tal-ippakkjar fiż-żona jidher b'mod espliċitu fil-parti "Iż-żona ġeografika" tal-ispeċifikazzjonijiet. Dan kien diġà impliċitu fl-ispeċifikazzjonijiet attwali permezz tad-dispożizzjonijiet li ġejjin: paġna 34, "il-laħam ippreżervat jiġi ppakkjat fil-kontenut finali"; paġna 32 u 34, huwa previst li l-isdra u l-foies gras jitqiegħdu fil-vakwu; paġna 32, it-trattament bis-sħana finali tal-preparazzjonijiet tal-foie gras isir wara l-ippakkjar. L-ippakkjar fiż-żona ġeografika jgħin sabiex jinżammu l-karatteristiċi tal-prodotti. Il-ġewwieni u l-laħam tal-papra huma prodotti fraġli li għandhom tendenza li jossidaw f'kuntatt mal-arja. L-ippakkjar fiż-żona ġeografika jnaqqas il-ħin bejn il-preparazzjoni u l-ippakkjar u għaldaqstant huwa mezz biex jiġi evitat kwalunkwe tibdil f'dawn il-prodotti. Fil-każ tal-foies gras ipproċessati u l-prodotti ppreżervati, l-ippakkjar huwa parti integrali mill-proċess ta' manifattura, minħabba li dawn il-prodotti jingħataw trattamenti fis-sħana finali ta' stabilizzazzjoni wara l-ippakkjar. Fl-aħħar nett l-ippakkjar fiż-żona jiffaċilita t-traċċabbiltà u l-kontroll tal-prodotti. Dan il-kapitolu nkiteb mill-ġdid biex tintwera r-rabta tal-prodotti l-ġodda maż-żona ġeografika u sabiex tkun konformi mar-rekwiżiti tal-kitba attwali. Dan il-kapitolu ġie organizzat skont it-tliet kapitoli li ġejjin u li ġew emendati: Il-kapitolu "Speċifiċità taż-żona ġeografika" reġa' nkiteb u tqassam aħjar biex ikun aktar faċli: l-identifikazzjoni taż-żona ġeografika li l-limiti tagħha huma ppreżentati fir-rigward tal-unitajiet ġeografiċi jew amministrattivi ta' madwarha; id-deskizzjoni tal-fatturi naturali karatteristiċi taż-żona ġeografika, jiġifieri t-temp, il-pajsaġġ u l-predominanza tal-kultivazzjoni tal-qamħirrun. Mhemmx deskrizzjoni tat-tip ta' ħamrija, minħabba li l-iżvilupp tal-kultivazzjoni tal-qamħirrun huwa prinċipalment ir-riżultat tal-kundizzjonijiet tat-temp fiż-żona ġeografika. Ma' dan il-punt ingħatat ukoll dejta b'ċifri eżatti; id-deskrizzjoni tal-fatturi umani li jixhdu l-karatteristiċi tradizzjonali tat-trobbija fil-Lbiċ sa mill-Medju Evu u l-iżvilupp tal-bejgħ tal-papru tal-foie gras fil-Lbiċ. L-ispeċifiċitajiet tal-prodotti kollha koperti mill-IĠP ġew spjegati fil-kapitolu "Speċifiċità tal-prodott", u b'mod partikolari dawk tal-klassi ta' prodotti introdotta taħt it-talba għal emenda (il-papru sħiħ (bil-fwied jew mingħajru) u l-karkassa mnaddfa mill-ġewwieni). Il-kapitolu "Rabta kawżali" inkiteb mill-ġdid biex ikun iċċarat li din hija bbażata essenzjalment fuq ir-reputazzjoni li tintwera permezz ta' elementi aktar preċiżi. L-elementi tradizzjonali li huma l-istabbiliment u l-kultivazzjoni tal-qamħirrun fir-reġjun, l-ekonomija kampanjola bbażata fuq it-trobbija tal-papri msemmna u t-tekniki ta' konservazzjoni partikolari, inżammu iżda ġew imqassma aħjar u ċċarati aktar. Għaldaqstant ir-rabta kawżali hija bbażata fuq dawn l-elementi: iż-żona ġeografika għandha kundizzjonijiet tat-temp ideali għall-kultivazzjoni tal-qamħirrun; il-qamħirrun stabbilixxa ruħu fir-reġjun sa mis-seklu sittax, u malajr sar wieħed mill-prodotti tal-ikel ewlenin tat-tjur inġenerali u tal-papri b'mod aktar partikolari; id-distribuzzjoni ta' dan iċ-ċereali għenet lill-bdiewa jispeċjalizzaw fit-trobbija tal-papri msemmna u jiżviluppaw għarfien speċifiku dwar it-trobbija bbażat fuq tismin sfurzat iżda gradwali tal-papri (it-tmigħ sfurzat); dan il-metodu ta' trobbija tal-papri msemmna huwa l-għerq tal-karatteristika speċifika tagħhom, li tikkonsisti f'rata ta' tismin sostanzjali kif ukoll żvilupp muskolari tajjeb; l-iżvilupp ta' dan it-tip ta' trobbija kien akkumpanjat mill-aġġustament tat-tekniki oriġinali ta' konservazzjoni (ippreżervar u bbottiljar); dawn it-tekniki ta' konservazzjoni wasslu għal kummerċjalizzazzjoni ta' dawn il-prodotti fuq skala akbar minn impriżi tan-negozju speċjalizzati; l-istabbiliment ta' dawn l-impriżi kkontribwixxa għall-iżvilupp tar-reputazzjoni tal-papru tal-foie gras tal-Lbiċ fir-reġjun tal-oriġini tiegħu iżda wkoll fuq skala nazzjonali mbagħad internazzjonali. Saru diversi emendi fil-kitba (sentenzi fformulati mill-ġdid, kjarifiki, ċaqliq ta' paragrafi, eliminazzjoni ta' paragrafi żejda). Klassi 1.1. Laħam (u ġewwieni) frisk Il-kategorija 1.2 Prodotti abbażi tal-laħam (imsajrin, immellħin, affumikati, eċċ.) Il-canard à foie gras du Sud-Ouest (papru tal-foie gras tal-Lbiċ) ġej minn papru ta' barbarie jew papru mulard (bagħal). Il-papru tal-foie gras tal-Lbiċ jitrabba fil-miftuħ imbagħad jiġi mitmugħ bilfors mill-81 jum fil-każ tal-papri bgħula u mit-82 jum fil-każ tal-papri ta' barbarie. Il-papru tal-foie gras tal-Lbiċ jiġi mitmugħ bilfors għal minimu ta' 10 ijiem u b'minimu ta' 20 ikla. Imbagħad jinqatel u skont ma jkun meħtieġ jitqatta' u jiġi pproċessat. Il-papru tal-foie gras tal-Lbiċ għandu ġilda u xaħam ta' lewn abjad safrani sa isfar. Id-diversi prodotti li ġejjin mill-papru tal-foie gras tal-Lbiċ huma dawn li ġejjin: Il-laħam frisk u l-ġewwieni: Il-papru sħiħ (bil-fwied jew mingħajru) u l-karkassa mnaddfa mill-ġewwieni, il-foie gras, is-sider, il-koxxa, il-flett, il-qalb, id-drumsticks, il-qanżħa. Il-papru sħiħ bil-fwied jikkorispondi għall-papru sħiħ maqtul, imnittef u mhux imnaddaf. Il-papru sħiħ mingħajr fwied jikkorrispondi għall-papru sħiħ maqtul, imnittef, mhux imnaddaf, bil-fwied asportat. Il-karkassa mnaddfa tikkorrispondi għall-papru sħiħ, maqtul, imnittef u mnaddaf għal kollox. Il-foie gras nej huwa artab, b'lewn uniformi u mingħajr difetti. Il-piż minimu tiegħu huwa ta' 350 gramma u jista' jiġi wkoll imħawwar. Il-magrets huma s-sider (ma jinkludux il-muskolu tal-flett). Kull sider jiżen mill-inqas 300 gramma u jkun miksi bil-ġilda u bix-xaħam ta' taħt il-ġilda. Ir-rata ta' xaħam (xaħam + ġilda/piż totali) tkun bejn 25 % u 45 %. L-isdra jiġu mnittfa għal kollox u mirquma b'attenzjoni kbira. It-tirqim irid ikun regolari, għat-tond, bi proporzjon żgħir ta' xaħam viżibbli, fuq in-naħa tal-laħam. Il-koxox huma l-biċċiet tal-laħam, il-ġilda u x-xaħam kollu li jiksu l-wirk, il-qasba u l-fibula. Iż-żewġ qatgħat għandhom isiru mill-ġogi. Ma għandux ikollhom daqqiet jew grif. Dawn ikunu mnittfa għal kollox, mirquma bir-reqqa u l-ponot tar-rix imneħħija kif suppost. Il-fletti huma l-parti ta' ġewwa tal-muskolu tas-sider li tkun imqabbda mal-karkassa. Dawn ma jkollhomx daqqiet u jiġu ppreżentati sħaħ. Il-qalb tiġi ppreżentata sħiħa, mingħajr qtugħ u mingħajr l-aorta. Id-drumstick hija l-ewwel ġonta tal-ġewnaħ. Din tkun ippreżentata mirquma kif suppost, mingħajr kisriet, skaldi ta' għadam jew daqqiet. Il-qanżħa hija t-tieni borża diġestiva tal-papru magħmula minn muskolu oħxon u li tista' tittiekel. Din għandha tkun imqaxxra sewwa minn ġewwa, imnaddfa mix-xaħam fuq barra u mgħandhiex tinkludi biċċiet mill-esofagu. Dawn il-prodotti jistgħu jinbiegħu lill-konsumatur friski, iffriżati bil-mod jew iffriżati istantanjament. Jistgħu jkunu ppreżentati mqattgħin ħlief għall-papru sħiħ u għall-karkassa. Prodotti tal-laħam: foie gras sħiħ, foie gras, blokka ta' foie gras (bil-biċċiet jew mingħajrhom), sider imnixxef (jew imnixxef u affumikat), laħam ippreżervat (ġwienaħ, koxox, isdra, drumsticks, qnieżaħ). Il-foie gras sħiħ huwa preparazzjoni magħmula minn fwied xaħmi sħiħ jew minn lobu jew diversi lobi tal-fwied xaħmi u mħawwar. Il-foie gras huwa preparazzjoni magħmula minn biċċiet ta' lobi ta' fwied xaħmi (kull biċċa ta' lobu ta' fwied xaħmi li l-piż tagħha, fil-prodott lest, tkun mill-inqas 20 g) magħquda flimkien u mħawra. Il-blokka ta' foie gras (bil-biċċiet jew mingħajrhom) hija preparazzjoni magħmula minn fwied xaħmi rikostitwit u mħawwar u wara miżjud b'xi biċċiet ta' fwied xaħmi. L-isdra mnixxfa (jew imnixxfa u affumikati) isiru mill-isdra, immelħa bil-melħ xott u mnixxfa (jew imnixxfa u affumikati), u wara miżjuda b'xi ingredjenti. Il-laħam ippreżervat huwa preparazzjonijiet ta' biċċiet ta' laħam tal-papru tal-foie gras, immellħin bil-melħ xott, imsajrin fix-xaħam tal-papru biss. L-uniċi partijiet tal-annimal li jistgħu jintużaw huma l-koxxa, il-ġwejnaħ (l-isdra u d-drumstick imwaħħlin), is-sider, id-drumstick u l-qanżħa. Dawn il-prodotti jistgħu jinbiegħu lill-konsumatur ippreżervati, semi-ppreżervati (jew nofshom imsajrin), iffriżati bil-mod jew iffriżati istantanjament. Jistgħu jinxtraw ukoll imqattgħin aktar. Il-preparazzjonijiet li ġejjin mill-foie gras (fois gras sħiħ, foie gras, blokka ta' foie gras bil-biċċiet jew mingħajrhom) għandhom isiru minn foies gras tal-IĠP. L-isdra mnixxfa (jew imnixxfa u affumikati) għandhom isiru minn isdra tal-IĠP. Il-laħam ippreżervat huwa mħejji minn biċċiet tal-laħam tal-IĠP immellħa minn qabel bil-melħ xott u msajrin fix-xaħam tal-papra. L-ikel tal-papri waqt it-trobbija huwa magħmul minn mill-inqas 50 % qmuħ taċ-ċereali jew mill-prodotti derivati tagħhom u minn żrieragħ tal-legumi sa 42 jum. Wara, sakemm jasal iż-żmien tat-tmigħ sfurzat, ikun magħmul minn mill-inqas 70 % ta' qmuħ taċ-ċereali jew mill-prodotti derivati tagħhom u minn żrieragħ tal-legumi b'minimu ta' 15 % qamħirrun u massimu ta' 40 % qamħ. Ir-razzjon tat-tmigħ sfurzat huwa magħmul minn minimu ta' 95 % qamħirrun maħsud fiż-żona ġeografika tal-Lbiċ. Il-papri jiġu mitmugħa bilfors għal 10 ijiem u b'minimu ta' 20 ikla b'qamħirrun sħiħ jew mitħun. Din il-prattika hija bbażata fuq l-użanzi. L-introduzzjoni u mbagħad il-kultivazzjoni tal-qamħirrun fil-Lbiċ huma l-bażi tal-istabbiliment tal-ekonomija tat-tjur imsemmna, minħabba li dan iċ-ċereali għandu karatteristiċi rikonoxxuti għat-tismin tat-tjur. Il-papri tal-foie gras tal-Lbiċ huma mrobbija, mitmugħa, maqtula u mqattgħin u pproċessati skont il-ħtieġa fiż-żona ġeografika. Il-fatt li l-ippakkjar isir fiż-żona ġeografika jgħin biex jinżammu l-karatteristiċi tal-prodotti. Il-ġewwieni u l-laħam tal-papru huma prodotti fraġli li jossidaw faċilment f'kuntatt mal-arja. L-ippakkjar fiż-żona ġeografika jnaqqas il-ħin bejn il-preparazzjoni u l-ippakkjar u għaldaqstant huwa mezz biex jiġi evitat kwalunkwe tibdil f'dawn il-prodotti. Fil-każ tal-foies gras ipproċessati u l-prodotti ppreżervati, l-ippakkjar huwa parti integrali mill-proċess ta' manifattura, minħabba li dawn il-prodotti jingħataw trattament fis-sħana finali ta' stabilizzazzjoni wara l-ippakkjar. Fl-aħħar nett l-ippakkjar fiż-żona jiffaċilita t-traċċabbiltà u l-kontroll tal-prodotti. It-tikketta tal-prodott ikkummerċjalizzat tinkludi: id-deskrizzjoni tal-prodotti akkumpanjata minn wieħed mit-termini ġeografiċi li ġejjin: Sud-Ouest, Chalosse, Gascogne, Gers, Landes, Périgord jew Quercy. F'dan il-każ, il-prodott finali jkun ġej minn papru mrobbi, mitmugħ, maqtul, imqatta', ippreparat u ppakkjat fiż-żoni ta' produzzjoni msemmija; l-elementi kollha ta' fuq it-tikketta skont l-iskeda kollettiva fis-seħħ stabbilita mill-grupp u pprovduta lill-operaturi kollha. Kull emenda tiġi kkomunikata lill-operaturi kollha, kif ukoll lill-awtorità ta' kontroll u lill-awtoritajiet ta' kontroll kompetenti. Iż-żona ġeografika hija magħmula mir-reġjuni, mid-dipartimenti u/jew il-cantons li ġejjin: LIMOUSIN: Corrèze u l-cantons ġirien ta' Haute-Vienne: Saint-Mathieu, Chalus, Saint-Yrieix-la-Perche, Aude: il-cantons ta' Castelnaudary Sud u Nord, Salles, Belpech u Fanjeaux Ix-CHALOSSE hija magħmula mill-cantons tal-Landes li ġejjin: Pouillon, Montfort, Amou, Hagetmau u Saint-Sever. Il-GASCOGNE hija magħmula mid-dipartimenti ta' Gers, ta' Landes, tal-Hautes-Pyrénées u l-muniċipju ta' Saint-Gaudens (Haute-Garonne). Il-GERS jikkorrispondi għad-dipartiment amministrattiv ta' Gers. Il-LANDES jikkorrispondi għad-dipartiment amministrattiv ta' Landes. Il-PERIGORD huwa magħmul mid-dipartiment ta' Dordogne, u mill-cantons ġirien ta' Haute-Vienne (Saint-Mathieu, Chalus u Saint-Yrieix-la-Perche), ta' Corrèze (Lubersac, Juillac, Ayen, Larche u Brive-la-Gaillarde), ta' Lot (Souillac, Payrac, Gourdon, Salviac, Cazals u Puy-l'Évêque) u ta' Lot-et-Garonne (Fumel, Monflanquin, Villereal, Castillonnes u Lauzun, Duras). Iż-żona ġeografika tikkorrispondi ġeneralment għall-entità ġeologika tal-baċin ta' Aquitaine, baċin kbir sedimentarju ffurmat fl-erja sekondarja, li jokkupa parti kbira mil-Lbiċ ta' Franza. Fil-Punent tmiss mal-Oċean Atlantiku, fin-Nofsinhar tmiss mal-katina ta' muntanji tal-Pirinej, fil-Lvant il-konfini tagħha huma l-linja bejn il-Massif Central u l-belt ta' Castelnaudary u fit-Tramuntana tmiss mal-konfini amministrattivi tar-reġjun ta' Poitou-Charentres. Hija kkaratterizzata minn sensiela ta' pjanuri u minn għoljiet kultivabbli kif ukoll mill-klima moderata tat-tip semi-oċeanika. It-temperaturi jkunu għoljin u tinżel kwantità sinifikanti ta' xita matul is-sajf. Fi kwalunkwe każ, il-medja ta' xita li tinżel fiż-żona ġeografika taqbeż id-900 mm (Sors: Météo France għall-perjodu 1981-2010). It-trobbija tradizzjonali tal-papru tal-foie gras tal-Lbiċ fiż-żona ġeografika Il-ħajja tal-kampanja fil-Lbiċ sa mill-Medju Evu hija kkaratterizzata mill-predominanza ta' rziezet żgħar u mill-kiri tal-uċuħ tar-raba'. Madankollu, il-preżenza tat-tjur għat-tismin fl-irziezet saret, minn din l-epoka, karatteristika speċifika tal-irziezet tal-Lbiċ. It-trobbija tat-tjur għaldaqstant kienet mezz konsiderevoli kif il-bidwi jipprovdi l-ikel għalih u għall-familja tiegħu. Sa mis-seklu sittax, żdiedet il-karatteristika li tkun ibbażata fuq id-distribuzzjoni tal-qamħirrun li, minn kmieni, minn meta ddaħħal fil-Lbiċ fis-seklu sittax, ħa post il-millieġ u l-milju fl-għalf tal-annimali mbagħad bħala ikel għan-nies tar-reġjun. Sa tmiem is-seklu sbatax il-papri kienu jismnu waħedhom billi jieklu qamħirrun kemm iridu f'kamra mudlama. L-iżvilupp tat-teknika tat-tmigħ sfurzat lejn tmiem is-seklu tmintax, bidel il-mod ta' tismin tal-annimali bid-distribuzzjoni aktar intensiva tal-qamħirrun nej jew imsajjar fil-forma ta' dqiq jew f'gerbub. Kummerċjalizzazzjoni antika tal-papru tal-foie gras tal-Lbiċ u tal-prodotti dderivati minnu. Dan il-metodu ta' trobbija karatteristiku beda jkun akkumpanjat, mis-seklu sbatax, mill-iżvilupp fl-irziezet tal-Lbiċ ta' metodu ta' preżervazzjoni speċifiku tal-biċċiet tal-laħam u tal-ġewwieni tal-papri msajra fix-xaħam: il-laħam ippreżervat (confit). Il-kummerċ tal-prodotti derivati mill-papru tal-foie gras tal-Lbiċ kompla jiżviluppa aktar fi tmiem is-seklu tmintax, bis-saħħa tal-invenzjoni tal-ibbottiljar minn Nicolas Appert li ssemplifikat il-kummerċjalizzazzjoni tal-prodotti pproċessati derivati mill-papra (foies gras u laħam ippreżervat b'mod partikolari), fil-forma ta' ikel fil-bottijiet, u li għenet biex jinkiseb aċċess għal swieq ġodda lil hinn mill-fruntieri tal-Lbiċ. Minn tmiem is-seklu tmintax il-bejgħ tal-papri msemmna sħaħ jew imnaddfa u tal-foie gras nej żviluppa fil-kuntest tas-swieq tat-tjur imsemmna, speċjalizzati esklussivament fil-kummerċjalizzazzjoni diretta ta' dawn il-prodotti u organizzati bejn tmiem il-ħarifa u l-bidu tar-rebbiegħa. Illum, dawn is-swieq tat-tjur imsemmna għadhom isiru f'għadd ta' bliet tal-Lbiċ bħal Samatan (Gers), Seissan (Gers), Périgueux (Périgord), Mont de Marsan (Landes), Cahors (Quercy) u Monfort-en-Chalosse (Chalosse). Dawn is-swieq tradizzjonali jipproponu lill-produtturi li jbiegħu direttament papri sħaħ (bil-fwied jew mingħajru), karkassi mnaddfa mill-ġewwieni kif ukoll il-qatgħat kollha tal-papru u tal-ġewwieni bħall-foie gras nej, il-qnieżaħ u l-qlub. L-ispeċifiċità tal-papru tal-foie gras tal-Lbiċ tinsab fir-rata għolja tiegħu ta' tismin li ġejja minn metodu ta' trobbija u ta' għalf speċifiku bbażat fuq proċess gradwali tat-tismin tal-annimali. Wara trobbija fit-tul f'żoni miftuħa għal minimu ta' 81 jum, il-papru tal-foie gras tal-Lbiċ jissemmen gradwalment għal mill-inqas 10 ijiem fejn mill-inqas 95 % tar-razzjon ikun magħmul minn qamħirrun. Il-karkassi li jirriżultaw minn dan il-metodu tradizzjonali jkollhom ġilda u xaħam ta' lewn abjad safrani sa isfar kif ukoll rata ta' simna għolja li tidher fil-biċċiet kollha tal-papru u tirriżulta f'rata ta' simna tal-isdra ta' bejn 25 u 45 %; kif ukoll minn konformazzjoni tajba tal-annimali li jippreżentaw qatgħat ta' piż konsiderevoli, pereżempju l-piż minimu tal-isdra jkun ta' 300 g u dak tal-foie gras huwa ta' 350 g. Min-naħa l-oħra, sa mis-seklu tmintax il-koki skoprew il-karatteristiċi uniċis tal-foie gras, u kkontribwew biex dan ħa l-fama kbira li għandu. Il-papru tal-foie gras tal-Lbiċ igawdi wkoll minn reputazzjoni kbira akkwistata minn żmien twil ilu li tiżboq ferm il-konfini tal-Lbiċ u saħansitra anki ta' Franza. Ir-rabta mal-oriġini tal-papru tal-foie gras tal-Lbiċ hija essenzjalment ibbażata fuq ir-reputazzjoni tal-papru tal-foie gras tal-Lbiċ u tal-prodotti tiegħu. Din ir-reputazzjoni hija l-ewwel nett marbuta mal-użu lokali u tradizzjonali tal-qamħirrun għat-tismin tat-tjur. Il-kultivazzjoni tal-qamħirrun għenet lill-produtturi jispeċjalizzaw fit-trobbija tat-tjur imsemmna u jiżviluppaw għarfien ibbażat fuq id-distribuzzjoni intensiva ta' dan iċ-ċereali u l-ġestjoni gradwali tat-tismin. Dan l-għarfien, flimkien ma' trobbija fit-tul fil-miftuħ, li hija possibbli minħabba l-klima moderata preżenti matul is-sena kollha, jgħin biex jinkisbu annimali żviluppati sew u li jkollhom rata ta' simna għolja. Id-distribuzzjoni tal-qamħirrun matul il-fażi tat-tismin tiddetermina l-kulur tal-ġilda u tax-xaħam skont it-tip ta' qamħirrun distribwit (qamħirrun abjad jew qamħirrun isfar). Ir-reputazzjoni tal-Canard à foie gras du Sud-Ouest u tal-prodotti derivati minnu mbagħad żviluppat bis-saħħa tal-użu ta' tekniki oriġinali ta' preżervazzjoni tal-prodotti (il-preżervazzjoni u l-ibbottiljar) li għenu l-kummerċjalizzazzjoni tal-prodotti lil hinn mil-Lbiċ ta' Franza u l-iżvilupp ta' rotot ta' kummerċjalizzazzjoni reġjonali u nazzjonali. Barra minn hekk, is-swieq tat-tjur imsemmna, stabbiliti sa minn tmiem is-seklu tmintax fiż-żona ġeografika u li għadhom isiru sal-lum, huma prova reali ta' kemm hija stabbilita sew fil-kultura l-produzzjoni u l-kummerċjalizzazzjoni tal-prodotti kollha, mill-papru sħiħ lest għat-tisjir sal-biċċiet tal-qatgħat u tal-ġewwieni ppreparati minn qabel.
Extracted from C_011_2015.html